**PROPOZÍCIE**

1. **ročník RUNWAY RUN CROSS**

**Sprievodný športový program k príležitosti Dňa obce Kamenica nad Cirochou**

**Hlavný organizátor :**  MATORE s.r.o. Humenné v spolupráci s obcou Kamenica nad

Cirochou

**Dátum preteku:** 29.6.2024 (sobota)

**Miesto preteku:**  Kamenica nad Cirochou - letisko, okr. Humenné

**Štart preteku:** 10.00 hod. - detské behy

11.00 hod. – hlavná kategória

**Dĺžka trate:** 5 km

**Účastnícky limit:** 100 pretekárov

**Informácie:** Ing. Dušan Matanin - riaditeľ pretekov

Mgr. Marcel Matanin – hlavný rozhodca

**Technické a organizačné zabezpečenie:** MATORE s.r.o**.**, dobrovoľníci

**Štart a cieľ:** Letisko - Kamenica nad Cirochou

**Pravidlá :** Preteká sa podľa pravidiel Slovenského atletického zväzu a týchto propozícií.

Pretekári štartujú na vlastné riziko a vlastnú zodpovednosť.

**Prihlásenie online:**  bude ukončené 27.6.2023 o 22.00 hod. alebo do naplnenia účastníckeho

limitu. Štartovné v tomto termíne musí byť uhradené na účte.

Pokiaľ máte možnosť, registrujte sa prosím online vopred, vyhnete sa

tak zbytočnému čakaniu v rade na mieste pred pretekmi.

**Štartovné:**  15,-eur online prihlásení so zaplateným štartovným

15,-eur na mieste do naplnenia limitu 100 pretekárov

**Prezentácia, vyzdvihnutie si štartovacích balíčkov:** 29.6.2024 od 08:00 do 10:30 hod.

**Kategórie:**

Deti:

D1 2-4 rokov CH1 2-4 rokov ( 50m )

D2 5-6 rokov CH2 5-6 rokov (100m)

D3 7-9 rokov CH3 7-9 rokov (200m)

D4 10-12 rokov CH4 10-12 rokov (300m)

D5 13-15 rokov CH5 13-15 rokov (600m)

Deti budú štartovať podľa vekových kategórií, dievčatá a chlapci samostatne. V prípade malých počtov môžu byť kategórie dievčat a chlapcov spojené. Deti štartovne neplatia.

**Muži 5km: Ženy 5km:**

Muži A – 18-39 rokov Ženy F –18 - 39 rokov

Muži B – 40-49 rokov Ženy G – 40- 49 rokov

Muži C – 50-59 rokov Ženy H – 50 a 60 rokov

Muži D – 60- 70 rokov Ženy I - nad 60 rokov

Muži E – nad 70 rokov

V prípade malých počtov t.j. menej ako 5 pretekárov v kategórii môže organizátor zmeniť, presunúť, zlúčiť vekové kategórie.

**Štartovací balíček 5km zahŕňa:**

- občerstvenie a obed

- reklamné predmety od sponzorov

- pamätná medaila po dobehnutí do cieľa

**Poistenie:**

Všetci účastníci sú povinní zabezpečiť si individuálne zdravotné poistenie pretekárov na

podujatí. Každý účastník štartuje na vlastnú zodpovednosť. Organizátor nepreberá

zodpovednosť za škody na majetku alebo na zdraví súvisiace s cestou, pobytom a s účasťou

pretekárov na podujatí.

**Meranie časov a výsledky:** Meranie zabezpečuje RACE TIME SK Humenné. Výsledky budú zverejnené ihneď po skončení podujatia.

**Protesty:** Protest sa musí podať ústne hlavnému rozhodcovi najneskôr do 30 minút po zverejnení výsledkov. Odvolanie proti rozhodnutiu hlavného rozhodcu, musí byť doložené vkladom vo výške 10 €, písomne do 30 minút po oficiálnom oznámení rozhodnutia.

V prípade vzniku mimoriadnych situácií nezahrnutých v týchto pravidlách, rozhodne organizátor. Proti jeho rozhodnutiu nie je možné odvolať sa.

Organizátor si vyhradzuje právo upraviť a bližšie špecifikovať niektoré údaje uvedené v týchto propozíciách.

Pretekári od 16 do 18 rokov štartujú iba s písomným súhlasom zákonného zástupcu.

Pretekári súhlasia so zhotovením zvukových a obrazových záznamov a následnom zverejnení.

**Ceny :**

Prví traja muži a prvé tri ženy v každej  kategórii získajú športové trofeje a vecné ceny. Detské behy – prvý traja v každej kategórii získajú medailu a diplom. Každé dieťa po dobehnutí do cieľa získa medailu.

**Zdravotná služba:** Zdravotná služba zabezpečná.

**TRASA :**

Pretek 5km pozostáva z dvoch 2,5km okruhoch v priestore letiska. Beží sa po trávnatej ploche a z časti po poľnej ceste. Trať preteku bude v jednotlivých miestach značená zabezpečovacou páskou a riadená organizátorom. Detské preteky  budú v priestore letiska.



**Všeobecne informácie:**

Pretek Ranway run cross 2024 je sprievodnou športovou akciou tradičného podujatia Deň obce Kamenica nad Cirochou 2024. Hlavný program dňa sa uskutoční v priestoroch letiska s voľným vstupom na všetky kultúrne vystúpania.